CELEX: 52022PC0314
Language: sl
Date: 2022-06-20
Title: Predlog IZVEDBENI SKLEP SVETA o spremembi Izvedbenega sklepa (EU) 2020/1355 o odobritvi začasne podpore Romuniji na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19

EVROPSKA KOMISIJA
            Bruselj, 20.6.2022
            COM(2022) 314 final
            2022/0205(NLE)
            
            Predlog
            IZVEDBENI SKLEP SVETA
            o spremembi Izvedbenega sklepa (EU) 2020/1355 o odobritvi začasne podpore Romuniji na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
                  
            
            
               Uredba Sveta (EU) 2020/672 (v nadaljnjem besedilu: uredba o instrumentu SURE) določa pravni okvir za zagotavljanje finančne pomoči Unije državam članicam, ki se zaradi izbruha COVID-19 soočajo z resnimi gospodarskimi motnjami ali jih take motnje resno ogrožajo. Podpora v okviru instrumenta SURE je v prvi vrsti namenjena financiranju shem skrajšanega delovnega časa ali podobnih ukrepov za zaščito zaposlenih in samozaposlenih, da se tako zmanjša obseg brezposelnosti in izgube dohodka, poleg tega pa tudi financiranju nekaterih ukrepov, povezanih z zdravjem, zlasti na delovnem mestu.
            
            
               Romunija je 7. avgusta 2020 zaprosila za finančno pomoč Unije, 25. septembra 2020 pa je Svet z Izvedbenim sklepom (EU) 2020/1355 odobril finančno pomoč Romuniji, da bi dopolnil njena nacionalna prizadevanja za obravnavanje posledic izbruha COVID-19 ter za odziv na socialno-ekonomske posledice izbruha za delavce in samozaposlene.
            
            
               Romunija je 26. maja 2022 Unijo zaprosila za razširitev seznama ukrepov v Izvedbenem sklepu Sveta (EU) 2020/1355. 
            
            
               Komisija se je v skladu s členom 6(2) uredbe o instrumentu SURE posvetovala z romunskimi organi, da bi preverila nenadno in znatno povečanje dejanskih in načrtovanih odhodkov, ki ga je povzročila pandemija COVID-1 in je neposredno povezano z ukrepi na področju romunskega trga dela in ukrepi, povezanimi z zdravjem. Ti ukrepi se nanašajo zlasti na kombinacijo novih in obstoječih ukrepov iz Izvedbenega sklepa Sveta (EU) 2020/1355:
            
            
               (a)obstoječo shemo, ki zagotavlja prejemek zaposlenim pri delodajalcih, ki so zaradi posledic izbruha COVID-19 zmanjšali ali začasno prekinili svojo dejavnost. Prejemek je omejen na 75 % njihove osnovne plače (vendar ne več kot 75 % povprečne bruto plače v gospodarstvu). Ta ukrep je bil podaljšan za čas trajanja izrednih razmer do marca 2022;
            
            
               (b)obstoječo shemo skrajšanega delovnega časa, v skladu s katero ima delodajalec v primeru začasnega zmanjšanja dejavnosti zaradi izrednih razmer ali stanja pripravljenosti možnost, da delovni čas zaposlenih skrajša za največ 50 %. V obdobju skrajšanega delovnega časa so prizadeti delavci upravičeni do nadomestila v višini 75 % razlike med bruto plačo za običajni delovni čas in njihovo dejansko plačo. Ta ukrep je bil podaljšan do junija 2022, tri mesece po koncu izrednih razmer;
            
            
               (c)za samozaposlene in svobodne poklice sta bila obstoječa ukrepa podaljšana. Za tiste, ki so v celoti prenehali delati zaradi posledic izbruha COVID-19, država za čas trajanja izrednih razmer do marca 2022 zagotavlja prejemek v višini 75 % povprečne bruto plače. Za tiste, ki so skrajšali delovni čas, država zagotovi prejemek do 41,5 % povprečne bruto plače do junija 2022, tri mesece po koncu izrednih razmer;
            
            
               (d)obstoječo podporo za dnevne delavce, ki so prenehali delati zaradi začasne prekinitve poslovnih dejavnosti zaradi posledic izbruha COVID-19 v višini 35 % plačila, ki ga morajo prejeti na delovni dan, za največ tri mesece. Ta ukrep je bil podaljšan do junija 2022, tri mesece po koncu izrednih razmer; 
            
            
               (e)obstoječi dodatek za varstvo otroka za zaposlene v nacionalnem sistemu obrambe, kazenskih ustanovah, javnozdravstvenih ustanovah in drugih kategorijah javnega sektorja, določenih z ministrskimi odredbami. Prejemek je pogojen s tem, da drugi starš ne koristi alternativnih pravic, ki staršem dajejo proste dni za varstvo otrok v primeru začasnega zaprtja izobraževalnih enot. Ta ukrep se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj zagotavlja dohodkovno podporo zaposlenim, kar bo pomagalo kriti stroške varstva otrok med zaprtjem šol in s tem pomagalo staršem nadaljevati delo in preprečiti, da bi bila ogrožena delovna razmerja. Ta ukrep je bil podaljšan do konca šolskega leta 2021–2022 in razširjen na zaposlene v zasebnem sektorju;
            
            
               (f)novi ukrep, ki vključuje nadomestilo za bolniški dopust za osebe, ki so v karanteni, in osebe, okužene s COVID-19. Dopust in nadomestilo za karanteno se priznata zavarovancem, ki zaradi suma na nalezljivo bolezen ne smejo še naprej opravljati svoje dejavnosti, in sicer za obdobje, določeno s potrdilom, ki ga izda direktorat za javno zdravje;
            
            
               (g)novi ukrep, ki predvideva enkratno finančno podporo v višini 2 500 RON delodajalcem za vsakega delavca, ki dela na daljavo, za nakup paketov tehnološke opreme in storitev, potrebnih za delo na daljavo. Ukrep velja za delodajalce, katerih zaposleni so med izrednim stanjem v letu 2020 vsaj 15 delovnih dni delali na daljavo. Ta ukrep se lahko zaradi svojega predvidenega namena in gospodarskega učinka šteje za podoben ukrepu shem skrajšanega delovnega časa, kot je navedeno v Uredbi (EU) 2020/672. Z omogočanjem dela na daljavo v okviru pandemije COVID-19 prispeva k ohranjanju delovnega razmerja. Prav tako zagotavlja dohodkovno podporo zaposlenim kot dodatna ugodnost, ki pomaga pokriti stroške domače pisarne, da se omogoči opravljanje dela med zaprtjem in poznejšimi omejitvami;
            
            
               (h)obstoječi dodatek za dodatno delo za osebje posebnih struktur nacionalnega inštituta za javno zdravje in okrožnih direktoratov za javno zdravje in/ali direktorata za javno zdravje v Bukarešti se je podaljšal na leta 2020, 2021 in 2022. Ta ukrep bo veljal, dokler bo Svetovna zdravstvena organizacija opredeljevala COVID-19 kot svetovno pandemijo;
            
            
               (i)obstoječi dodatek za posebno nevarne razmere v višini do 30 % plače za zdravstveno osebje, ki sodeluje pri zdravstvenih ukrepih proti COVID-19. Ta ukrep je veljal od marca 2020 do avgusta 2020. Ukrep je bil razširjen na osebje, odgovorno za izvajanje sanitarnih ukrepov v okviru ministrstva za notranje zadeve;
            
            
               (j)novi ukrep, ki vključuje dodatek v višini od 30 % do 40 % osnovne plače, dodeljen osebju okrožnih direktoratov za javno zdravje in direktorata za javno zdravje v Bukarešti;
            
            
               (k)novi ukrep, ki vključuje dodatek za napotitev v višini 50 % in dodatek za dnevnice v višini 2 % osnovne plače za zdravnike specialiste, reševalno in pomožno osebje v javnem sistemu. Dodatek se dodeli osebju, ki je v primerih epidemiološkega ali biološkega tveganja za 30 dni napoteno v zdravstvene enote s pomanjkanjem osebja ter je odgovorno za omejevanje in preprečevanje širjenja COVID-19;
            
         
         
            
               (l)novi ukrep, ki vključuje začasno financiranje stroškov plač, povezanih z odprtjem 2 000 novih delovnih mest za okrepitev zdravstvenih direktoratov in javne reševalne službe (po 1 000 v vsakem), da bi se preprečilo širjenje bolezni COVID-19;
            
            
               (m)novi ukrep, ki vključuje dodelitev dodatka v višini od 75 % do 85 % osnovne plače za specializirano zdravstveno osebje in pomožno zdravstveno osebje v javnozdravstvenih ustanovah ali njihovih strukturah ter za specializirano osebje iz reševalnih zdravstvenih struktur, ki neposredno sodelujejo pri prevozu, opremljanju, ocenjevanju, diagnostiki in zdravljenju bolnikov s COVID-19;
            
            
               (n)novi ukrep, ki vključuje plačilo zdravstveno-sanitarnemu osebju in registratorjem, ki opravljajo svojo dejavnost v centrih za cepljenje proti COVID-19, organiziranih na drugih lokacijah in ne v zdravstvenih enotah. Z ukrepom so se financirali tudi tekoči odhodki in naložbe v osnovna sredstva za zagotovitev delovanja cepilnih centrov (organiziranih na lokacijah, ki niso zdravstvene ustanove);
            
            
               (o)novi ukrep, ki vključuje plačilo zdravstveno-sanitarnemu osebju in zdravstvenim referentom, ki opravljajo svojo dejavnost v centrih za cepljenje proti COVID-19, organiziranih v zdravstvenih enotah, ter plačilo družinskim zdravnikom za dejavnosti, nudene v ta namen;
            
            
               (p)novi ukrep, ki vključuje financiranje nakupa odmerkov cepiva proti COVID-19 v letu 2021;
            
            
               (q)novi ukrep, ki obsega splošne dodatke (kot so hrana, nastanitev, prevoz, zdravila) za karanteno oseb na določenih območjih s potrjeno diagnozo COVID-19, oseb s seznama, določenega z metodologijo nadzora COVID-19, in zdravstvenega osebja z diagnozo COVID-19, ki ne potrebujejo hospitalizacije, ali osebja, ki je bilo v stiku z bolniki in se je odločilo ostati zunaj svojega doma;
            
            
               (r)dva nova ukrepa, ki vključujeta nakup zdravil za zdravljenje COVID-19 (Remdesivir in zdravilo z monoklonskimi protitelesi, ki vsebuje Casirivimab in Imdevimab); 
            
            
               (s) novi ukrep, ki vključuje nakup zdravil za zdravljenje bolnikov, okuženih s COVID-19 (Tocilizumabum);
            
            
               (t)novi ukrep, ki vključuje zagotavljanje spodbud (v obliki bonov za prehrano v višini 100 RON) za polno cepljene osebe;
            
            
               (u)novi ukrep, ki vključuje začasno povišanje osnovne plače za 30 % za osebje institucij prefekta, ki sodelujejo pri preprečevanju in v boju proti posledicam COVID-19, za obdobje od avgusta 2020 do februarja 2021;
            
            
               (v)novi ukrep, ki vključuje izdatke za kritje 200 dodatnih zdravnikov sekundarijev, potrebnih zaradi pandemije;
            
            
               (w)novi ukrep, ki vključuje nakup medicinskih izdelkov in osebne zaščitne opreme za boj proti pandemiji (npr. zaščitna obutev, rokavice, maske, ventilatorji, nosila), da se vzpostavijo in okrepijo nujne medicinske zaloge;
            
            
               (x)novi ukrep, ki vključuje nakup sanitarnih zaščitnih sredstev za zaposlene na ministrstvu za notranje zadeve;
            
            
               (y)novi ukrep, ki vključuje plačila študentom medicine, ki so prostovoljno delali v bolnišnicah/zdravstvenih ustanovah, da bi zagotovili pomoč v nujnih primerih;
            
            
               (z)dva nova ukrepa, ki vključujeta nakup farmacevtskih izdelkov za zdravljenje bolnikov s COVID-19 z akutnimi simptomi (ANAKINRA, MOLNUPIRAVIR);
            
            
               (aa)novi ukrep, ki vključuje financiranje stroškov, povezanih s testiranjem na COVID-19. Storitve RT-PCR laboratorijskega testiranja, ki se financirajo v okviru Nacionalnega programa za spremljanje in obvladovanje prednostnih nalezljivih bolezni, se izvajajo na kategorijah posameznikov, določenih z novo metodologijo spremljanja akutnega respiratornega sindroma COVID-19 ali z odredbo ministra za zdravje;
            
            
               (bb)novi ukrep, ki vključuje financiranje testiranja na COVID-19 pri družinskih zdravnikih za odkrivanje okužbe s COVID-19. Testiranje, ki ga opravljajo družinski zdravniki, se financira s prenosi iz državnega proračuna prek proračuna ministrstva za zdravje v proračun enotnega nacionalnega sklada za zdravstveno zavarovanje.
            
            
               Romunija je Komisiji predložila ustrezne informacije. 
            
            
               Komisija ob upoštevanju razpoložljivih dokazov Svetu predlaga, naj sprejme izvedbeni sklep za razširitev seznama ukrepov, za katere je Svet že odobril finančno pomoč v Izvedbenem sklepu Sveta (EU) 2020/1355.
            
            
               Novi ukrep o bolniškem dopustu za osebe, ki so v karanteni, in osebe, okužene s COVID-19, se šteje za podobnega shemam skrajšanega delovnega časa zaradi svojih učinkov v smislu zaščite pogodbe o zaposlitvi, zagotavljanja dohodkovne podpore in povezanosti s pandemijo COVID-19. 
            
         
         
            
               Stroški za ukrepe, povezane z zdravjem, za katere je zaprosila Romunija, vključno z dodatnimi ukrepi v zvezi z zdravjem, za katere je zaprosila 26. maja 2022, znašajo 2 141 579 582 EUR. Ker je treba zagotoviti pomožno naravo te kategorije ukrepov, je treba zmanjšati znesek finančne pomoči v podporo ukrepom, povezanim z zdravjem, saj mora predstavljati manj kot polovico celotne finančne pomoči, ki naj bi se porabila za vse upravičene ukrepe.
            
            
               Poleg tega se na prošnjo Romunije finančna pomoč, dodeljena z Izvedbenim sklepom (EU) 2020/1355, zmanjša s 4 099 244 587 EUR na 3 000 000 000 EUR. Romunija je še naprej zavezana, da bo v celoti porabila dodeljeno finančno pomoč, in bi morala opredeliti nadaljnje upravičene ukrepe, če se izkaže, da obstoječi ukrepi, vključeni v ta predlog, niso zadostni.
            
            
               •Skladnost z veljavnimi predpisi s področja zadevne politike
            
            
               Ta predlog je v celoti skladen z Uredbo Sveta (EU) 2020/672, na podlagi katere je predložen.
            
            
               Predlog dopolnjuje drug instrument prava Unije za zagotavljanje podpore državam članicam v izrednih razmerah, in sicer Uredbo Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (Uredba (ES) št. 2012/2002). Uredba (EU) 2020/461 Evropskega parlamenta in Sveta, ki spreminja navedeni instrument, da bi se razširilo njegovo področje uporabe na izredne razmere večjih razsežnosti v javnem zdravju in opredelile posebne dejavnosti, upravičene do financiranja, je bila sprejeta 30. marca 2020.
            
            
               •Skladnost z drugimi politikami Unije
            
            
               Predlog je del sklopa ukrepov, razvitih v odziv na trenutno pandemijo COVID-19, kot je „naložbena pobuda v odziv na koronavirus“, ter dopolnjuje druge instrumente, ki podpirajo zaposlovanje, kot sta Evropski socialni sklad in Evropski sklad za strateške naložbe (EFSI)/InvestEU. Z uporabo izposojanja in posojanja za podporo državam članicam v tem konkretnem primeru izbruha COVID-19 bi ta predlog zagotavljal drugo raven zaščite za financiranje shem skrajšanega delovnega časa in podobnih ukrepov, s čimer bi pomagal ohranjati delovna mesta ter s tem zaščititi zaposlene in samozaposlene pred tveganjem za brezposelnost. 
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta instrument je Uredba Sveta (EU) 2020/672.
            
            
               •Subsidiarnost (za neizključno pristojnost) 
            
            
               Predlog je odziv na prošnjo države članice in odraža evropsko solidarnost z zagotavljanjem finančne pomoči Unije v obliki začasnih posojil državi članici, ki jo je prizadel izbruh COVID-19. Taka finančna pomoč kot druga linija zaščite začasno podpira povečane javnofinančne odhodke držav članic za sheme skrajšanega delovnega časa in podobne ukrepe ter jim pomaga ščititi delovna mesta in s tem zaposlene in samozaposlene pred tveganjem za brezposelnost in izgubo dohodka.
            
            
               Podpora bo pomagala prizadetemu prebivalstvu ter pripomogla k blažitvi neposrednih družbenih in gospodarskih posledic krize zaradi COVID-19. 
            
            
               •Sorazmernost
            
            
               Predlog upošteva načelo sorazmernosti. Ne presega tistega, kar je potrebno za doseganje ciljev instrumenta. 
            
            
               3.REZULTATI NAKNADNIH OCEN, POSVETOVANJ Z DELEŽNIKI IN OCEN UČINKA
            
            
               •Posvetovanja z deležniki
            
            
               Zaradi nujne čimprejšnje priprave predloga, da bi ga Svet lahko pravočasno sprejel, posvetovanja z zainteresiranimi stranmi ni bilo mogoče izvesti.
            
            
               •Ocena učinka
            
            
               Zaradi nujnosti priprave predloga ocena učinka ni bila izvedena.
            
         
         
            
               4.PRORAČUNSKE POSLEDICE
            
            
               Komisija bi morala imeti možnost najema posojil na finančnih trgih z namenom nadaljnjega posojanja državi članici, ki zaprosi za finančno pomoč v okviru instrumenta SURE. 
            
            
               Poleg jamstev držav članic okvir vključuje tudi druge zaščitne ukrepe za zagotavljanje finančne trdnosti sheme, in sicer:
            
            
               ·strog in konservativen pristop k finančnemu upravljanju,
            
            
               ·oblikovanje posojilnega portfelja, ki omejuje tveganje koncentracije, letno izpostavljenost in čezmerno izpostavljenost do posameznih držav članic, hkrati pa zagotavlja, da se državam članicam, ki najbolj potrebujejo pomoč, lahko zagotovijo zadostna sredstva, ter
            
            
               ·možnosti obnovitve dolga.
            
            
               2022/0205 (NLE)
            
            
               Predlog
            
            
               IZVEDBENI SKLEP SVETA
            
            
               o spremembi Izvedbenega sklepa (EU) 2020/1355 o odobritvi začasne podpore Romuniji na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (EU) 2020/672 z dne 19. maja 2020 o vzpostavitvi evropskega instrumenta za začasno podporo za ublažitev tveganj za brezposelnost v izrednih razmerah (SURE) po izbruhu COVID-19
                  1
                in zlasti člena 6(1) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Po prošnji Romunije z dne 7. avgusta 2020 je Svet z Izvedbenim sklepom (EU) 2020/1355
                  2
                odobril finančno pomoč Romuniji v obliki posojila v višini največ 4 099 244 587 EUR z najdaljšo povprečno zapadlostjo 15 let, da se dopolnijo nacionalna prizadevanja Romunije za obravnavanje posledic izbruha COVID-19 ter za odziv na socialno-ekonomske posledice tega izbruha za delavce in samozaposlene. 
            
            
               (2)Posojilo, ki naj bi ga uporabila Romunija, je bilo namenjeno financiranju shem skrajšanega delovnega časa, podobnih ukrepov in ukrepov, povezanih z zdravjem, kot so navedeni v členu 3 Izvedbenega sklepa (EU) 2020/1355.
            
            
               (3)Izbruh COVID-19 je imobiliziral precejšen del delovne sile v Romuniji. To je pripeljalo do nenadnega in močnega povečanja javnofinančnih odhodkov v Romuniji v zvezi z novimi ukrepi, in sicer s tistimi, ki so navedeni v uvodnih izjavah 11, 12 in 16 do 34, ter ukrepi, navedenimi v členu 3, točke (a), (c), (d), (e), (f), (g), (h) in (i) Izvedbenega sklepa (EU) 2020/1355. 
            
            
               (4)Izbruh COVID-19 in izredni ukrepi, ki jih je Romunija v letih 2020, 2021 in 2022 uvedla za zajezitev izbruha ter njegovih socialno-ekonomskih učinkov in učinkov, povezanih z zdravjem, so imeli in imajo še vedno zelo močan vpliv na javne finance. Primanjkljaj in dolg sektorja država sta v Romuniji leta 2020 znašala 9,3 % oziroma 47,2 % bruto domačega proizvoda (BDP), konec leta 2021 pa sta znašala 7,1 % oziroma 48,8 %. V skladu z napovedjo Komisije iz pomladi 2022 naj bi v Romuniji primanjkljaj sektorja država do konca leta 2022 znašal 7,5 %, dolg sektorja država pa 50,9 % BDP. Romunski BDP naj bi se po napovedih leta 2022 povečal za 2,6 %.
            
            
               (5)Romunija je 26. maja 2022 Unijo zaprosila za razširitev seznama ukrepov, za katere je Svet že odobril finančno pomoč v Izvedbenem sklepu Sveta (EU) 2020/1355, da bi se še naprej dopolnjevala njena nacionalna prizadevanja za obravnavanje posledic izbruha COVID-19 ter za odziv na socialno-ekonomske posledice izbruha za delavce in samozaposlene v letu 2020. Romunija je zlasti uvedla in nadalje podaljšala vrsto shem skrajšanega delovnega časa in podobnih ukrepov iz uvodnih izjav 6 do 12. 
            
         
         
            
               (6)„Izredni odlok vlade 30/2020“
                  3
               , naveden v členu 3 točka (a) Izvedbenega sklepa (EU) 2020/1355 določa prejemek za zaposlene pri delodajalcih, ki so zaradi posledic izbruha COVID-19 zmanjšali ali začasno prekinili svojo dejavnost. Prejemek je omejen na 75 % osnovne plače teh zaposlenih (vendar ne več kot 75 % povprečne bruto plače v gospodarstvu) za čas trajanja izrednih razmer. Ukrep je bil podaljšan z „Izrednim odlokom vlade 111/2021“
                  4
                in „Izrednim odlokom vlade 2/2022“
                  5
                do marca 2022.
            
            
               (7)Z „Izrednim odlokom vlade 132/2020“
                  6
               , kot je naveden v členu 3, točka (c), Izvedbenega sklepa (EU) 2020/1355, je bila uvedena shema skrajšanega delovnega časa, v okviru katere ima delodajalec v primeru začasnega zmanjšanja dejavnosti zaradi izrednih razmer ali stanja pripravljenosti možnost, da delovni čas zaposlenih skrajša za največ 50 %. V obdobju skrajšanega delovnega časa so prizadeti delavci upravičeni do nadomestila v višini 75 % razlike med bruto plačo za običajni delovni čas in dejansko plačo. Ukrep je bil spremenjen in podaljšan z „Zakonom 58/2021“
                  7
                do junija 2022, tri mesece po koncu izrednih razmer.
            
            
               (8)S členom 15 „Izrednega odloka vlade 30/2020“
                  8
                in členom 3 „Izrednega odloka vlade 132/2020“
                  9
               , kot sta navedena v členu 3, točki (d) in (e), Izvedbenega sklepa (EU) 2020/1355, sta bila uvedena dva ukrepa za samozaposlene in svobodne poklice. Za tiste, ki so v celoti prenehali delati zaradi posledic izbruha COVID-19, država zagotavlja prejemek v višini 75 % povprečne bruto plače za čas trajanja izrednih razmer. Za tiste, ki so skrajšali delovni čas, država zagotovi prejemek do 41,5 % povprečne bruto plače do junija 2022, tri mesece po koncu izrednih razmer. Prvi ukrep, kot je naveden v členu 3, točka (d), Izvedbenega sklepa (EU) 2020/1355, je bil podaljšan z „Izrednim odlokom vlade 111/2021“
                  10
                in z „Izrednim odlokom vlade 2/2022“. Drugi ukrep, kot je naveden v členu 3, točka (e), Izvedbenega sklepa (EU) 2020/1355, je bil podaljšan z „Zakonom 58/2021“
                  11
               .
            
            
               (9)Z „Izrednim odlokom vlade 132/2020“
                  12
               , odobrenim z „Zakonom 282/2020“
                  13
               , in njegovimi poznejšimi spremembami, „Izredni odlok vlade 182/2020“
                  14
               , „Izredni odlok vlade 211/2020“
                  15
               , odobren z „Zakonom 58/2021“
                  16
               , „Izredni odlok vlade 220/2020“
                  17
               , „Izredni odlok vlade 226/2020“
                  18
               , „Izredni odlok vlade 44/2021“
                  19
               , „Izredni odlok vlade 111/2021“
                  20
               , „Izredni odlok vlade 2/2022“
                  21
               , kot je naveden v členu 3, točka (f), Izvedbenega sklepa (EU) 2020/1355, je bil uveden ukrep za dnevne delavce, ki so prenehali delati zaradi začasne prekinitve poslovnih dejavnosti zaradi posledic izbruha COVID-19, ki zagotavlja podporo v višini 35 % plačila, ki ga morajo prejeti na delovni dan, za največ tri mesece. Ta ukrep je bil podaljšan do junija 2022, tri mesece po koncu izrednih razmer.
            
            
               (10)Člen 3 „Zakona 19/2020“
                  22
               , kot je bil razširjen prek odstavka 3 člena 4 „Izrednega odloka vlade 147/2020“
                  23
                in člena 7 „Izrednega odloka vlade 110/2021“
                  24
               , kot je naveden v členu 3, točka (h), Izvedbenega sklepa (EU) 2020/1355 je zagotovil dodatek za varstvo otroka za zaposlene v nacionalnem sistemu obrambe, kazenskih ustanovah, zdravstvenih ustanovah in drugih kategorijah javnega sektorja, določenih z ministrskimi odredbami. Prejemek je pogojen s tem, da drugi starš ne koristi alternativnih pravic, na podlagi katerih dobijo starši proste dni za varstvo otrok v primeru začasnega zaprtja izobraževalnih enot. Ta ukrep se lahko šteje za ukrep, podoben shemam skrajšanega delovnega časa iz Uredbe (EU) 2020/672, saj zagotavlja dohodkovno podporo zaposlenim, kar bo pomagalo kriti stroške varstva otrok med zaprtjem šol ter s tem pomagalo staršem nadaljevati delo in preprečiti, da bi bila ogrožena delovna razmerja. Ta ukrep je bil podaljšan do konca šolskega leta v leti 2021 in 2022 ter razširjen na zaposlene v zasebnem sektorju.
            
            
               (11)Z „Zakonom 136/2020“
                  25
                in njegovimi poznejšimi spremembami ter s členom 13 „Izrednega odloka vlade 70/2020“
                  26
               , ki sta navedena v prošnji Romunije z dne 26. maja 2022, je bil odobren prejemek za bolniški dopust za osebe, ki so v karanteni, in osebe, okužene s COVID-19.
            
            
               (12)Člen 6 „Izrednega odloka vlade 132/2020“
                  27
               , naveden v prošnji Romunije z dne 26. maja 2022, je vključeval ukrep za enkratno finančno podporo v višini 2 500 RON delodajalcem za vsakega delavca, ki dela na daljavo, za nakup paketov tehnološke opreme in storitev, potrebnih za delo na daljavo. Ukrep velja za delodajalce, katerih zaposleni so med izrednim stanjem v letu 2020 vsaj 15 delovnih dni delali na daljavo. Ta ukrep se lahko zaradi svojega predvidenega namena in gospodarskega učinka šteje za podoben ukrepu shem skrajšanega delovnega časa, kot je navedeno v Uredbi (EU) 2020/672. Z omogočanjem dela na daljavo v okviru pandemije COVID-19 prispeva k ohranjanju delovnega razmerja. Prav tako zagotavlja dohodkovno podporo zaposlenim kot dodatna ugodnost, ki pomaga pokriti stroške domače pisarne, da se omogoči opravljanje dela med zaprtjem in poznejšimi omejitvami.
            
            
               (13)Romunija je uvedla in še razširila vrsto zdravstvenih ukrepov za obvladovanje izbruha COVID-19. Ti se zlasti nanašajo na ukrepe iz uvodnih izjav 14 do 34.
            
            
               (14)„Izredni odlok vlade 11/2020“
                  28
                in njegove razširitve prek člena 2 „Izrednega odloka vlade 131/2020“
                  29
                in člena 6 „Zakona 136/2020“
                  30
               , kot je naveden v členu 3, točka (g), Izvedbenega sklepa (EU) 2020/1355, določa dodatek za dodatno delo za osebje posebnih struktur nacionalnega inštituta za javno zdravje in okrožnih direktoratov za javno zdravje in/ali direktorata za javno zdravje v Bukarešti, ki si prizadevajo za usklajevanje in izvajanje ukrepov za preprečevanje in omejevanje dogodkov, povezanih z izrednimi razmerami svetovnih razsežnosti zaradi COVID-19. Ukrep zagotavlja prejemek, enakovreden 75 % osnovne plače za ure, ki so presegale običajni delovni čas, in 100 % osnovne plače za ure, opravljene ob koncu tedna, ob praznikih in drugih dnevih, ki se ne štejejo kot delovni dnevi. Ta ukrep se lahko šteje za ukrep, povezan z zdravjem, iz Uredbe (EU) 2020/672. Ta ukrep je bil podaljšan za leta 2020, 2021 in 2022 ter bo veljal, dokler bo Svetovna zdravstvena organizacija opredeljevala COVID-19 kot svetovno pandemijo.
            
            
               (15)Člen 7 „Zakona 56/2020“
                  31
                in njegove poznejše spremembe prek „Izrednega odloka vlade 116/2021“
                  32
               , kot je naveden v členu 3, točka (i), Izvedbenega sklepa (EU) 2020/1355, določa začasen ukrep za dodatek za posebno nevarne razmere v višini 30 % plače, ki se dodeli ob priznavanju zaslug zdravstvenega osebja, ki je sodelovalo pri zdravstvenih ukrepih proti COVID-19. Ta ukrep je veljal od marca 2020 do avgusta 2020. Ukrep je bil razširjen na osebje, odgovorno za izvajanje sanitarnih ukrepov v okviru ministrstva za notranje zadeve.
            
            
               (16)Člen 1(1a) in (1b) „Izrednega odloka vlade 131/2020“
                  33
               , ki je naveden v prošnji Romunije z dne 26. maja 2022, omogoča dodatek v višini od 30 % do 40 % osnovne plače, dodeljen osebju okrožnih direktoratov za javno zdravje in direktorata za javno zdravje v Bukarešti. Izvršni direktor in namestniki izvršnega direktorja so upravičeni do dodatka v višini 40 % osnovne plače; javni uslužbenci, zaposleni v nadzorni službi na področju javnega zdravja, pa so upravičeni do dodatka v višini 30 % osnovne plače.
            
            
               (17)Člen 19(3) „Zakona 136/2020“
                  34
               , ki je naveden v prošnji Romunije z dne 26. maja 2022, omogoča dodatek za napotitev v višini 50 % ter dodatek za dnevnice v višini 2 % osnovne plače za zdravnike specialiste ter reševalno in pomožno osebje v javnem sistemu. Dodatek se dodeli osebju, ki je v primerih epidemiološkega ali biološkega tveganja za 30 dni napoteno v zdravstvene enote s pomanjkanjem osebja ter je odgovorno za omejevanje in preprečevanje širjenja COVID-19.
            
            
               (18)Enotni člen „Sklepa vlade 254/2020“
                  35
               , enotni člen „Sklepa vlade 840/2020“
                  36
               , enotni člen „Sklepa vlade 383/2021“
                  37
               , „Sklep vlade 1072/2021“
                  38
                in „Sklep vlade 496/2022“
                  39
               , ki so navedeni v prošnji Romunije z dne 26. maja 2022, predvidevajo začasno financiranje stroškov plač, povezanih z odprtjem 2 000 novih delovnih mest za okrepitev zdravstvenih direktoratov in javne reševalne službe (po 1 000 v vsakem), da bi se preprečilo širjenje bolezni COVID-19.
            
            
               (19)Točka 3 enotnega člena „Sklepa vlade 1035/2020“
                  40
               , ki je navedena v prošnji Romunije z dne 26. maja 2022, omogoča dodelitev dodatka v višini od 75 % do 85 % osnovne plače za specializirano zdravstveno osebje in pomožno zdravstveno osebje v javnozdravstvenih ustanovah ali njihovih strukturah ter za specializirano osebje iz reševalnih zdravstvenih struktur, ki neposredno sodelujejo pri prevozu, opremljanju, ocenjevanju, diagnostiki in zdravljenju bolnikov s COVID-19.
            
            
               (20)„Izredni odlok vlade 1031/2020“
                  41
                in „Izredni odlok vlade 3/2021“
                  42
               , ki sta navedena v prošnji Romunije z dne 26. maja 2022, sta omogočila plačilo zdravstveno-sanitarnemu osebju in registratorjem, ki opravljajo svojo dejavnost v cepilnih centrih, organiziranih na drugih lokacijah in ne v zdravstvenih ustanovah. Z ukrepom so se financirali tudi tekoči odhodki in naložbe v osnovna sredstva za zagotovitev delovanja cepilnih centrov (organiziranih na lokacijah, ki niso zdravstvene ustanove).
            
            
               (21)„Izredni odlok vlade 3/2021“
                  43
                in „Sklep vlade 1031/2020“
                  44
               , ki sta navedena v prošnji Romunije z dne 26. maja 2022, sta omogočila plačilo zdravstveno-sanitarnemu osebju in zdravstvenim referentom, ki opravljajo svojo dejavnost v centrih za cepljenje proti COVID-19, organiziranih v zdravstvenih ustanovah, ter plačilo družinskim zdravnikom za dejavnosti, nudene v te namene.
            
            
               (22)„Sklep vlade 1031/2020“
                  45
               , ki je naveden v prošnji Romunije z dne 26. maja 2022, je uredil nakup odmerkov cepiva proti COVID-19. Okvirne sporazume je sklenila Evropska komisija v imenu držav članic EU in v njihovo korist.
            
            
               (23)„Sklep vlade 201/2020“
                  46
               , „Sklep vlade 1103/2020“
                  47
                in „Odredba ministra za zdravje 725/2020“
                  48
               , ki so navedeni v prošnji Romunije z dne 26. maja 2022, so uredili odhodke za karanteno oseb na določenih območjih s potrjeno diagnozo COVID-19, oseb s seznama, določenega z metodologijo nadzora COVID-19, in zdravstvenega osebja z diagnozo COVID-19, ki ne potrebujejo hospitalizacije, ali osebja, ki je bilo v stiku z bolniki in se je odločilo ostati zunaj svojega doma. Ukrep obsega splošne dodatke (kot so hrana, nastanitev, prevoz in zdravila).
            
            
               (24)„Sklep vlade 1092/2020“
                  49
               , „Sklep vlade 380/2021“
                  50
                „Sklep vlade 1017/2021“
                  51
                in „Sklep vlade 1190/2021“
                  52
                so omogočili nakup zdravila Remdesivir ter zdravila z monoklonskimi protitelesi za zdravljenje COVID-19, ki vsebuje Casirivimab in Imdevimab. Postopke javnih naročil za obe zdravili je v imenu držav članic izvedla Evropska komisija v okviru okvirnih sporazumov
                  53
               , ki sta navedena v prošnji Romunije z dne 26. maja 2022.
            
            
               (25) „Odredba ministra za zdravje 487/2020“
                  54
               , navedena v prošnji Romunije z dne 26. maja 2022, je omogočila nakup zdravil za zdravljenje bolnikov, okuženih s COVID-19. Ministrstvo za zdravje je sklenilo okvirni sporazum za nakup zdravila „Tocilizumabum“.
            
         
         
            
               (26)„Odlok vlade 19/2021“
                  55
                in „Zakon 55/2020“
                  56
               , ki sta navedena v prošnji Romunije z dne 26. maja 2022, sta vzpostavila zagotavljanje spodbud v obliki bonov za prehrano v višini 100 RON za polno cepljene osebe.
            
            
               (27)Člen 5 „Izrednega odloka vlade 131/2020“
                  57
               , naveden v prošnji Romunije z dne 26. maja 2022, je omogočil začasno povišanje osnovne plače za 30 % za osebje institucij prefekta, ki sodelujejo pri preprečevanju in v boju proti posledicam COVID-19, za obdobje od avgusta 2020 do februarja 2021.
            
            
               (28)„Izredni odlok vlade 186/2020“
                  58
               , naveden v prošnji Romunije z dne 26. maja 2022, je zajemal izdatke za kritje 200 dodatnih zdravnikov sekundarijev, potrebnih zaradi pandemije.
            
            
               (29)„Izredni odlok vlade 11/2020“
                  59
               , naveden v prošnji Romunije z dne 26. maja 2022, je omogočil nakup medicinskih izdelkov in osebne zaščitne opreme za boj proti pandemiji (npr. zaščitna obutev, rokavice, maske, ventilatorji, nosila), da se vzpostavijo in okrepijo nujne medicinske zaloge.
            
            
               (30)„Zakon 319/2006“
                  60
               , „Zakon 55/2020“
                  61
                in „Skupni odlok ministrstva za delo in ministrstva za zdravje 3577/831/2020“
                  62
               , navedeni v prošnji Romunije z dne 26. maja 2022, so urejali nakup sanitarnih zaščitnih sredstev za zaposlene na ministrstvu za notranje zadeve.
            
            
               (31)„Izredni odlok vlade 197/2020“
                  63
               , naveden v prošnji Romunije z dne 26. maja 2022, je omogočil plačila študentom medicine, ki so prostovoljno delali za bolnišnice/zdravstvene ustanove, da bi zagotovili pomoč v nujnih primerih.
            
            
               (32)„Odredba ministra za zdravje 487/2020“
                  64
               , navedena v prošnji Romunije z dne 26. maja 2022, je omogočila nakup dveh farmacevtskih izdelkov (Molnupiravir in Anakinra) za zdravljenje bolnikov, okuženih s COVID-19.
            
            
               (33)Člen 51 „Zakona 95/2006“
                  65
               , „Sklep vlade 155/2017“
                  66
                in „Odredba ministrstva za zdravje 377/2017“
                  67
               , navedeni v prošnji Romunije z dne 26. maja 2022, so urejali financiranje za testiranje na COVID-19 na ravni specializiranih enot. Storitve RT-PCR laboratorijskega testiranja, ki se financirajo v okviru Nacionalnega programa za spremljanje in obvladovanje prednostnih nalezljivih bolezni, se izvajajo na kategorijah posameznikov, določenih z novo metodologijo spremljanja akutnega respiratornega sindroma COVID-19 ali z odredbo ministra za zdravje.
            
            
               (34)„Odredba ministrstva za zdravje 58/4/2022“
                  68
               , navedena v prošnji Romunije z dne 26. maja 2022, je urejala financiranje testiranja pri družinskih zdravnikih za odkrivanje okužbe s COVID-19. Testiranje, ki ga opravljajo družinski zdravniki, se financira s prenosi iz državnega proračuna prek proračuna ministrstva za zdravje v proračun enotnega nacionalnega sklada za zdravstveno zavarovanje.
            
            
               (35)Romunija izpolnjuje pogoje, da lahko zaprosi za finančno pomoč iz člena 3 Uredbe (EU) 2020/672. Romunija je Komisiji predložila ustrezne dokaze, da so se dejanski in načrtovani javnofinančni odhodki od 1. februarja 2020 povečali za 3 321 482 911 EUR zaradi nacionalnih ukrepov, sprejetih za obravnavanje socialno-ekonomskih učinkov izbruha COVID-19. To pomeni nenadno in močno povečanje, saj je povezano tako z novimi ukrepi kot podaljšanjem obstoječih ukrepov, neposredno povezanih s shemami skrajšanega delovnega časa in podobnimi ukrepi, ki zajemajo precejšen delež podjetij in delovne sile v Romuniji. Romunija namerava 353 704 624 EUR povečanih odhodkov financirati iz skladov Unije.
            
            
               (36)Komisija se je v skladu s členom 6 Uredbe (EU) 2020/672 posvetovala z Romunijo ter preverila nenadno in znatno povečanje dejanskih in načrtovanih javnofinančnih odhodkov, opisano v prošnji z dne 26. maja 2022, ki je neposredno povezano s shemami skrajšanega delovnega časa in podobnimi ukrepi, kot tudi z uporabo zadevnih ukrepov, povezanih z zdravjem, uvedenih zaradi izbruha COVID-19.
            
            
               (37)Sredstva za ukrepe, povezane z zdravjem, kakor je za njih zaprosila Romunija, vključno z dodatnimi ali razširjenimi ukrepi v zvezi z zdravjem iz uvodnih izjav 14 do 34, znašajo 2 141 579 582 EUR. Ker je treba zagotoviti pomožno naravo te kategorije ukrepov, je treba zmanjšati znesek finančne pomoči v podporo ukrepom, povezanim z zdravjem, saj mora predstavljati manj kot polovico celotne finančne pomoči, ki naj bi se porabila za vse upravičene ukrepe.
            
            
               (38)Finančna pomoč, ki je že bila dodeljena z Izvedbenim sklepom (EU) 2020/1355, bi zato morala zajemati tudi nove ukrepe iz uvodnih izjav 11, 12 in 16 do 34.
            
            
               (39)Finančna pomoč, dodeljena z Izvedbenim sklepom (EU) 2020/1355, se zmanjša s 4 099 244 587 EUR na 3 000 000 000 EUR. Romunija je še naprej zavezana, da bo v celoti porabila dodeljeno finančno pomoč, in bi morala opredeliti nadaljnje upravičene ukrepe, če se izkaže, da obstoječi ukrepi, vključeni v ta predlog, niso zadostni.
            
            
               (40)Romunija in Komisija bi morali ta sklep upoštevati pri sporazumu o posojilu iz člena 8(2) Uredbe (EU) 2020/672.
            
            
               (41)Ta sklep ne bi smel posegati v izid kakršnih koli postopkov v zvezi z izkrivljanjem delovanja notranjega trga, ki se lahko izvedejo, in sicer zlasti na podlagi členov 107 in 108 Pogodbe. Sklep ne prevlada nad zahtevo, da države članice Komisijo na podlagi člena 108 Pogodbe obvestijo o primerih morebitne državne pomoči.
            
            
               (42)Romunija bi morala Komisijo redno obveščati o izvrševanju načrtovanih javnofinančnih odhodkov, da bi Komisija lahko ocenila, v kolikšnem obsegu je Romunija izvršila navedene odhodke –
            
            
               SPREJEL NASLEDNJI SKLEP: 
            
            
               Člen 1
            
            
               Izvedbeni sklep (EU) 2020/1355 se spremeni: 
            
         
         
            
            
               (1)člen 2 se spremeni:
            
            
            
               (a) odstavek 1 se nadomesti z naslednjim: 
            
            
               „1. Unija da Romuniji na voljo posojilo v znesku največ 3 000 000 000 EUR. Povprečna zapadlost posojila ne presega 15 let.“;
            
            
            
               (2)člen 3 se nadomesti z naslednjim: 
            
            
            
               „Člen 3
            
            
               Romunija lahko financira naslednje ukrepe:
            
            
               (a)prejemek za zaposlene na čakanju pri delodajalcih, ki zmanjšajo ali začasno prekinejo dejavnost, kot je določeno v členu XI „Izrednega odloka vlade 30/2020“, kot je bil razširjen z „Izrednim odlokom vlade 111/2021“, ki je bil  nato razširjen z „Izrednim odlokom vlade 2/2022“;
            
            
               (b)prejemek, do katerega so upravičene osebe, katerih pogodba o zaposlitvi je bila začasno prekinjena, kot je določeno v členu I „Izrednega odloka vlade 92/2020“; 
            
            
               (c)shemo skrajšanega delovnega časa, kot je določeno v členu 1 „Izrednega odloka vlade 132/2020“, kot je bil spremenjen in razširjen z „Zakonom 58/2021“; 
            
            
               (d)prejemek, podoben tistemu iz točke (a), za druge kategorije razen zaposlenih, vključno s samozaposlenimi in svobodnimi poklici, kot je določeno v členu XV „Izrednega odloka vlade 30/2020“, kot je bil razširjen z „Izrednim odlokom vlade 111/2021“, ki je bil  nato razširjen z „Izrednim odlokom vlade 2/2022“;
            
            
               (e)prejemek, določen v „Zakonu št. 6/2020 o državnem proračunu za socialno zavarovanje za leto 2020“ za druge kategorije razen zaposlenih, vključno s samozaposlenimi in svobodnimi poklici, kot je določeno v členu 3 „Izrednega odloka vlade 132/2020“, kot je bil spremenjen in razširjen z „Zakonom 58/2021“;
            
            
               (f)podporo za dnevne delavce, kot je določeno v členu 4 „Izrednega odloka vlade 132/2020“, odobrenega z „Zakonom 282/2020“ in njegovimi poznejšimi spremembami, „Izrednem odloku vlade 182/2020“, „Izrednem odloku vlade 211/2020“ (odobrenem z „Zakonom 58/2021“), „Izrednem odloku vlade 220/2020“, „Izrednem odloku vlade 226/2020“, „Izrednem odloku vlade 44/2021“, „Izrednem odloku vlade 111/2021“, „Izrednem odloku vlade 2/2022“ in v „Izrednem odloku vlade 132/2020“ prek „Zakona 58/2021“;
            
            
               (g)dodatek za dodatno delo za osebje posebnih struktur nacionalnega inštituta za javno zdravje in okrožnih direktoratov za javno zdravje in/ali direktorata za javno zdravje v Bukarešti, kot je določeno v členu 8(6) „Izrednega odloka vlade 11/2020“, kot je bil razširjen s členom 2 „Izrednega odloka vlade 131/2020“ in členom 6 „Zakona 136/2020“;
            
            
               (h)dodatek za varstvo otroka za zaposlene v nacionalnem sistemu obrambe, kazenskih ustanovah, javnozdravstvenih ustanovah in drugih kategorijah, določenih z ministrskimi odredbami, kot je določeno v členu I(6) „Izrednega odloka vlade 30/2020“, kot je bil razširjen s členom 4(3) „Izrednega odloka vlade 147/2020“ in členom 7 „Izrednega odloka vlade 110/2021“;
            
            
               (i)dodatek za posebno nevarne razmere, ki se dodeli ob priznavanju zaslug zdravstvenega osebja, kot je določeno v členu 7 „Zakona št. 56/2020“, kot je bil razširjen z „Izrednim odlokom vlade 116/2021“;
            
            
               (j)prejemek za bolniški dopust za osebe, ki so v karanteni, in osebe, okužene s COVID-19, kot je določeno v „Zakonu 136/2020“ in spremenjeno s členom 13 „Izrednega odloka vlade 70/2020“;
            
         
         
            
               (k)enkratno finančno podporo delodajalcem za zaposlene za opravljanje dela na daljavo, kot je določeno v členu 6 „Izrednega odloka vlade 132/2020“;
            
            
               (l)dodatek v višini od 30 % do 40 % osnovne plače, dodeljen osebju okrožnih direktoratov za javno zdravje in direktorata za javno zdravje v Bukarešti, kot je določeno v členu 1(1) „Izrednega odloka vlade 131/2020“;
            
            
               (m)dodatek za napotitev v višini 50 % in dodatek za dnevnice v višini 2 % osnovne plače za zdravnike specialiste, reševalno in pomožno osebje v javnem sistemu, kot je določeno v členu 19(3) „Izrednega odloka vlade 136/2020“;
            
            
               (n)začasno financiranje stroškov plač, povezanih z odprtjem 2 000 novih delovnih mest za okrepitev zdravstvenih direktoratov in javne reševalne službe (po 1 000 v vsakem), da bi se preprečilo širjenje bolezni COVID-19, kot je določeno v enotnem členu „Izrednega odloka vlade 254/2020“, enotnem členu „Izrednega odloka vlade 840/2020“, enotnem členu „Izrednega odloka vlade 383/2021“, „Sklepu vlade 1072/2021“ in „Sklepu vlade 496/2022“; 
            
            
               (o)dodelitev dodatka v višini od 75 % do 85 % osnovne plače za specializirano zdravstveno osebje in pomožno zdravstveno osebje v javnozdravstvenih ustanovah ali njihovih strukturah ter za specializirano osebje iz reševalnih zdravstvenih struktur, ki neposredno sodelujejo pri prevozu, zagotavljanju opreme, ocenjevanju, diagnostiki in zdravljenju bolnikov s COVID-19, kot je določeno v točki 3 enotnega člena „Izrednega odloka vlade 1035/2020“;
            
            
               (p)plačilo zdravstveno-sanitarnemu osebju in registratorjem, ki opravljajo svojo dejavnost v cepilnih centrih, organiziranih na drugih lokacijah in ne v zdravstvenih ustanovah, kot je določeno v „Izrednem odloku vlade 1031/2020“ in „Izrednem odloku vlade 3/2021“;
            
            
               (q)plačilo zdravstveno-sanitarnemu osebju in zdravstvenim referentom, ki opravljajo dejavnost v centrih za cepljenje proti COVID-19, organiziranih v zdravstvenih ustanovah, ter plačilo družinskim zdravnikom za dejavnosti, zagotovljene v ta namen, kot je določeno v „Izrednem odloku vlade 3/2021“ in „Sklepu vlade 1031/2020“;
            
            
               (r)nakup odmerkov cepiva proti COVID-19, kot je določeno v „Sklepu vlade 1031/2020“;
            
            
               (s)odhodke za karanteno oseb na določenih območjih s potrjeno diagnozo COVID-19, oseb s seznama, določenega z metodologijo nadzora COVID-19, in zdravstvenega osebja z diagnozo COVID-19, ki ne potrebujejo hospitalizacije, ali osebja, ki je bilo v stiku z bolniki in se je odločilo ostati zunaj svojega doma, kot je določeno v „Sklepu vlade 201/2020“, „Sklepu vlade 1103/2020“ in „Ministrski odredbi 725/2020“;
            
            
               (t)nakup zdravil (Remdesivir), kot je določeno v „Sklepu vlade 1092/2020“, „Sklepu vlade 380/2021“, „Sklepu vlade 1017/2021“ in „Sklepu vlade 1190/2021“;
            
            
               (u)nakup zdravil (Tocilizumabum), kot je določeno v „Odredbi ministrstva za zdravje 487/2020“;
            
            
               (v)nakup zdravila z monoklonskimi protitelesi za zdravljenje COVID-19, ki vsebuje Casirivimab in Imdevimab, kot je določeno v „Sklepu vlade 1092/2020“, „Sklepu vlade 380/2021“, „Sklepu vlade 1017/2021“ in „Sklepu vlade 1190/2021“;
            
            
               (w)bone za prehrano v višini 100 RON za polno cepljene osebe, kot je določeno v „Odloku vlade 19/2021“, ki spreminja „Zakon 55/2020“;
            
            
               (x)povišanje osnovne plače za 30 % za osebje institucij prefekta, ki sodelujejo pri preprečevanju in v boju proti posledicam COVID-19, kot je določeno v členu 5 „Izrednega odloka vlade 131/2020“;
            
            
               (y)izdatke za kritje 200 dodatnih zdravnikov sekundarijev, potrebnih zaradi pandemije, kot je določeno v „Izrednem odloku vlade 186/2020“;
            
            
               (z)nakup medicinskih izdelkov in osebne zaščitne opreme za boj proti pandemiji (npr. zaščitna obutev, rokavice, maske, ventilatorji, nosila), kot je določeno v „Izrednem odloku vlade 11/2020“;
            
            
               (aa)nakup sanitarnih zaščitnih sredstev za osebje, kot je določeno v „Zakonu 319/2006“, „Zakonu 55/2020“ ter „Skupnemu odloku ministrstva za delo in ministrstva za zdravje 3577/831/2020“;
            
            
               (bb)plačila študentom medicine, ki so prostovoljno delali za bolnišnice/zdravstvene ustanove, da bi zagotovili pomoč v nujnih primerih, kot je določeno v „Izrednem odloku vlade 197/2020“;
            
            
               (cc)nakup zdravil za zdravljenje okužb s COVID-19 (ANAKINRA), kot je določeno v „Odredbi ministra za zdravje 487/2020“;
            
            
               (dd)nakup zdravil za zdravljenje okužb s COVID-19 (MOLNUPIRAVIR), kot je določeno v „Odredbi ministra za zdravje 487/2020“;
            
         
         
            
               (ee)testiranje na COVID-19 na ravni specializiranih enot, kot je določeno v členu 51 „Zakona 95/2006“, „Sklepu vlade 155/2017“ in „Odredbi ministrstva za zdravje 377/2017“;
            
            
               (ff)testiranje na COVID-19 pri družinskih zdravnikih, kot je določeno v „Odredbi ministrstva za zdravje 58/4/2022“;
            
            
            
               (3)člen 4 se nadomesti z naslednjim: 
            
            
               „Člen 4
            
            
               1. Romunija do 30. marca 2021 in nato vsakih šest mesecev obvešča Komisijo o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni. 
            
            
               2.Kadar ukrepi iz člena 3 temeljijo na načrtovanih javnofinančnih odhodkih in zanje velja izvedbeni sklep o spremembi Izvedbenega sklepa (EU) 2020/1355, Romunija v šestih mesecih od datuma sprejetja navedenega sklepa in nato vsakih šest mesecev Komisijo obvešča o izvrševanju načrtovanih javnofinančnih odhodkov, dokler ti načrtovani javnofinančni odhodki niso v celoti izvršeni.“
            
            
            
               Člen 2
            
            
               Ta sklep je naslovljen na Romunijo.
            
            
               V Bruslju,
            
            
               
                     Za Svet
               
               
                     predsednik
               
            
         
         
            
                  
                     (1)
                  
                        UL L 159, 20.5.2020, str. 1.
               
               
                  
                     (2)
                  
                        Izvedbeni sklep Sveta (EU) 2020/1355 z dne 25. septembra 2020 o odobritvi začasne podpore Romuniji na podlagi Uredbe (EU) 2020/672 za ublažitev tveganj za brezposelnost v izrednih razmerah po izbruhu COVID-19 (UL L 314, 29.9.2020, str. 55). 
               
               
                  
                     (3)
                  
                        Objavljeno v Uradnem listu Romunije št. 231 z dne 21. marca 2020.
               
               
                  
                     (4)
                  
                        Objavljeno v Uradnem listu Romunije št. 945 z dne 4. oktobra 2021.
               
               
                  
                     (5)
                  
                        Objavljeno v Uradnem listu Romunije št. 61 z dne 20. januarja 2022.
               
               
                  
                     (6)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (7)
                  
                        Objavljeno v Uradnem listu Romunije št. 345 z dne 5. aprila 2021.
               
               
                  
                     (8)
                  
                        Objavljeno v Uradnem listu Romunije št. 231 z dne 21. marca 2020.
               
               
                  
                     (9)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (10)
                  
                        Objavljeno v Uradnem listu Romunije št. 945 z dne 4. oktobra 2021.
               
               
                  
                     (11)
                  
                        Objavljeno v Uradnem listu Romunije št. 345 z dne 5. aprila 2021.
               
               
                  
                     (12)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (13)
                  
                        Objavljeno v Uradnem listu Romunije št. 1201 z dne 9. decembra 2020.
               
               
                  
                     (14)
                  
                        Objavljeno v Uradnem listu Romunije št. 993 z dne 27. oktobra 2020.
               
               
                  
                     (15)
                  
                        Objavljeno v Uradnem listu Romunije št. 1189 z dne 7. decembra 2020.
               
               
                  
                     (16)
                  
                        Objavljeno v Uradnem listu Romunije št. 345 z dne 5. aprila 2021.
               
               
                  
                     (17)
                  
                        Objavljeno v Uradnem listu Romunije št. 1326 z dne 31. decembra 2020.
               
               
                  
                     (18)
                  
                        Objavljeno v Uradnem listu Romunije št. 1332 z dne 31. decembra 2020.
               
               
                  
                     (19)
                  
                        Objavljeno v Uradnem listu Romunije št. 575 z dne 7. junija 2021.
               
               
                  
                     (20)
                  
                        Objavljeno v Uradnem listu Romunije št. 945 z dne 4. oktobra 2021.
               
               
                  
                     (21)
                  
                        Objavljeno v Uradnem listu Romunije št. 61 z dne 20. januarja 2022.
               
               
                  
                     (22)
                  
                        Objavljeno v Uradnem listu Romunije št. 209 z dne 14. marca 2020.
               
               
                  
                     (23)
                  
                        Objavljeno v Uradnem listu Romunije št. 790 z dne 28. avgusta 2020.
               
               
                  
                     (24)
                  
                        Objavljeno v Uradnem listu Romunije št. 945 z dne 4. oktobra 2021.
               
               
                  
                     (25)
                  
                        Objavljeno v Uradnem listu Romunije št. 634 z dne 18. julija 2020; ponovno objavljeno v Uradnem listu Romunije št. 884 z dne 28. septembra 2020.
               
               
                  
                     (26)
                  
                        Objavljeno v Uradnem listu Romunije št. 394 z dne 14. maja 2020.
               
               
                  
                     (27)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (28)
                  
                        Objavljeno v Uradnem listu Romunije št. 102 z dne 11. februarja 2020.
               
               
                  
                     (29)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (30)
                  
                        Objavljeno v Uradnem listu Romunije št. 634 z dne 18. julija 2020; ponovno objavljeno v Uradnem listu Romunije št. 884 z dne 28. septembra 2020.
               
               
                  
                     (31)
                  
                        Objavljeno v Uradnem listu Romunije št. 402 z dne 15. maja 2020.
               
               
                  
                     (32)
                  
                        Objavljeno v Uradnem listu Romunije št. 951 z dne 5. oktobra 2021.
               
               
                  
                     (33)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (34)
                  
                        Objavljeno v Uradnem listu Romunije št. 634 z dne 18. julija 2020; ponovno objavljeno v Uradnem listu Romunije št. 884 z dne 28. septembra 2020.
               
               
                  
                     (35)
                  
                        Objavljeno v Uradnem listu Romunije št. 272 z dne 1. aprila 2020.
               
               
                  
                     (36)
                  
                        Objavljeno v Uradnem listu Romunije št. 924 z dne 9. oktobra 2020.
               
               
                  
                     (37)
                  
                        Objavljeno v Uradnem listu Romunije št. 335 z dne 1. aprila 2021.
               
               
                  
                     (38)
                  
                        Objavljeno v Uradnem listu Romunije št. 951 z dne 5. oktobra 2021.
               
               
                  
                     (39)
                  
                        Objavljeno v Uradnem listu Romunije št. 357 z dne 11. aprila 2022.
               
               
                  
                     (40)
                  
                        Objavljeno v Uradnem listu Romunije št. 1179 z dne 4. decembra 2020.
               
               
                  
                     (41)
                  
                        Objavljeno v Uradnem listu Romunije št. 1171 z dne 3. decembra 2020.
               
               
                  
                     (42)
                  
                        Objavljeno v Uradnem listu Romunije št. 50 z dne 15. januarja 2021.
               
               
                  
                     (43)
                  
                        Objavljeno v Uradnem listu Romunije št. 50 z dne 15. januarja 2021.
               
               
                  
                     (44)
                  
                        Objavljeno v Uradnem listu Romunije št. 1171 z dne 3. decembra 2020.
               
               
                  
                     (45)
                  
                        Objavljeno v Uradnem listu Romunije št. 1171 z dne 3. decembra 2020.
               
               
                  
                     (46)
                  
                        Objavljeno v Uradnem listu Romunije št. 224 z dne 19. marca 2020.
               
               
                  
                     (47)
                  
                        Objavljeno v Uradnem listu Romunije št. 1259 z dne 18. decembra 2020.
               
               
                  
                     (48)
                  
                        Objavljeno v Uradnem listu Romunije št. 350 z dne 30. aprila 2020.
               
               
                  
                     (49)
                  
                        Objavljeno v Uradnem listu Romunije št. 1251 z dne 17. decembra 2020.
               
               
                  
                     (50)
                  
                        Objavljeno v Uradnem listu Romunije št. 328 z dne 31. marca 2021.
               
               
                  
                     (51)
                  
                        Objavljeno v Uradnem listu Romunije št. 935 z dne 30. septembra 2021.
               
               
                  
                     (52)
                  
                        Objavljeno v Uradnem listu Romunije št. 1081 z dne 11. novembra 2021.
               
               
                  
                     (53)
                  
                        Okvirni sporazum – SANTE/2020/C3/048 za „Remdivisir“ in Okvirni sporazum – SANTE/2020/C3/091 za zdravila z monoklonskimi protitelesi.
               
               
                  
                     (54)
                  
                        Objavljeno v Uradnem listu Romunije št. 242 z dne 24. marca 2020.
               
               
                  
                     (55)
                  
                        Objavljeno v Uradnem listu Romunije št. 834 z dne 31. avgusta 2021.
               
               
                  
                     (56)
                  
                        Objavljeno v Uradnem listu Romunije št. 396 z dne 15. maja 2020.
               
               
                  
                     (57)
                  
                        Objavljeno v Uradnem listu Romunije št. 720 z dne 10. avgusta 2020.
               
               
                  
                     (58)
                  
                        Objavljeno v Uradnem listu Romunije št. 1005 z dne 29. oktobra 2020.
               
               
                  
                     (59)
                  
                        Objavljeno v Uradnem listu Romunije št. 102 z dne 11. februarja 2020.
               
               
                  
                     (60)
                  
                        Objavljeno v Uradnem listu Romunije št. 646 z dne 26. julija 2006.
               
               
                  
                     (61)
                  
                        Objavljeno v Uradnem listu Romunije št. 396 z dne 15. maja 2020.
               
               
                  
                     (62)
                  
                        Objavljeno v Uradnem listu Romunije št. 403 z dne 16. maja 2020.
               
               
                  
                     (63)
                  
                        Objavljeno v Uradnem listu Romunije št. 1108 z dne 19. novembra 2020.
               
               
                  
                     (64)
                  
                        Objavljeno v Uradnem listu Romunije št. 242 z dne 24. marca 2020.
               
               
                  
                     (65)
                  
                        Objavljeno v Uradnem listu Romunije št. 372 z dne 28. aprila 2006; ponovno objavljeno v Uradnem listu Romunije št. 652 z dne 28. avgusta 2015.
               
               
                  
                     (66)
                  
                        Objavljeno v Uradnem listu Romunije št. 222 z dne 31. marca 2017.
               
               
                  
                     (67)
                  
                        Objavljeno v Uradnem listu Romunije št. 223 z dne 31. marca 2017.
               
               
                  
                     (68)
                  
                        Objavljeno v Uradnem listu Romunije št. 33 z dne 11. januarja 2022.